Fîlmê ''Siya Avê'' (Versîya Awe)   înternet de bêpere pêşkêşê seyrkeran ame kerdene. Dîrektorîya fîlmî hetê Metîn Yoksuyî ra ameye kerdene. Galaya fîlmî 16ê sibate de Êlih de ameye kerdene û fîlm tay cayanê Sêrtî de ame mojnayene. Rîyê vîrusê Korona ra mojnayîşê bînî yê fîlmî ameyî batalkerdene.
Babeta Fîlmî
Heskîfo 12 serre rîyê Awbendê Ilısuyî ra 199 cayanê bînan reyde binê awe de mend. Dewa Ewtê ya qezaya Misircî ya Sêrtî zî nê cayan ra yew a. Di dewijê cinîyî yê ke serebûtanê 90an de neçare mendî ke dewa xo biteriknê,  derheqê dewa xo de wextanê cîyayan de lawikan vanê. Fîlm de serebûtanê nê di cinîyan ser o armancê virazîyayîşê awbendî yeno perskerdene û hîkayeya Heskîf, Gelîya Dîcle û Gelîya Botanî ser o yeno vindertene.
